സര്ക്കാര് ഭൂമിയില് ക്വാറികള് തുടങ്ങാന് നീക്കം ഭൂമി കണ്ടെത്തി ആര്ഡിഒമാര് റിപ്പോര്ട്ട് കളക്ടര്ക്ക് കൈമാറണം തിരുവനന്തപുരം:സംസ്ഥാന വ്യാപകമായി സര്ക്കാര് ഭൂമിയില് ക്വാറികള് തുടങ്ങാന് നീക്കം. ഓരോ വില്ലേജിന് കീഴിലും ക്വാറിക്ക് അനുയോജ്യമായ സര്ക്കാര് ഭൂമി കണ്ടെത്തി അടിയന്തരമായി റിപ്പോര്ട്ട് നല്കാന് റവന്യൂ വകുപ്പ് നിര്ദേശം നല്കി. ക്വാറി നടത്താന് സ്വകാര്യ വ്യക്തികള്ക്കോ കമ്ബനികള്ക്കോ ആറു മാസത്തിനകം എന്ഒസി നല്കാന് കഴിയും വിധം നടപടി പൂര്ത്തീകരിക്കാനാണ് നിര്ദേശിച്ചിരിക്കുന്നത്. ഓരോ വില്ലേജുകളിലും ക്വാറിക്ക് അനുയോജ്യമായ സര്ക്കാര് ഭൂമിയുണ്ടോ എന്ന് ഒരാഴ്ചക്കകം കണ്ടെത്തണം. അടുത്ത ഒരാഴ്ചക്കകം ആര്ഡിഒമാര് റിപ്പോര്ട്ട് കളക്ടര്ക്ക് കൈമാറണം. റിപ്പോര്ട്ട് പരിശോധിച്ച കളക്ടര്മാര് ഒക്ടോബറോടെ എന്ഒസി നല്കാനായി ഇ ലേലം തുടങ്ങണം. ഡിസംബറോടെ എന്ഒസി നല്കാന് കഴിയുംവിധം നടപടി പൂര്ത്തിക്കാനാണ് റവന്യൂ വകുപ്പ് നിര്ദേശം നല്കിയിരിക്കുന്നത്. ഒരു ഹെക്ടറലധികം വരുന്ന സ്ഥലമാണ് കണ്ടെത്തേണ്ടത്. ഒരു ഹെക്ടറിന് ഒരു വര്ഷത്തേക്ക്10 ലക്ഷം രൂപ നിരക്കില് 12 വര്ഷത്തേക്കാണ് പാട്ടത്തിന് നല്കുക. മാനദണ്ഡങ്ങള്ക്ക് വിധേയമായി സര്ക്കാരിന് വരുമാനം ലഭിക്കുന്ന തരത്തില് സര്ക്കാര് ഭൂമിയിലെ ക്വാറി പ്രവര്ത്തനം ക്രമീകരിക്കാനാണ് നടപടിയെന്നാണ് റവന്യു വകുപ്പ് വിശദീകരിക്കുന്നത്. പുറമ്ബോക്ക് ഭൂമിയാകണം കണ്ടെത്തേണ്ടത്, ഖനനം നിരോധിച്ച സ്ഥലമാകരുത് തുടങ്ങി പാട്ടത്തുകക്കുള്ള വ്യവസ്ഥ ഉള്പ്പെടെ നിര്ദേശമായി നല്കിയിട്ടുണ്ട്.